text: Ulovlige hundepas 
  09 januar 2015 kl. 15.47
  Mange hundeejere har taget deres hund med til Tyskland for at få lavet et lovpligtigt pas. Nu slår Fødevarestyrelsen fast, at fremgangsmåden er klart ulovlig.
  
  Som TV SYD fortalte i går torsdag, så drager danske hundeejere til Tyskland for at købe de lovpligtige EU-hundepas.
  En økonomisk attraktiv trafik, da tyske dyrlæger kun tager en tredjedel af, hvad danske kolleger forlanger.
  I Sønderjylland har hundeopdrættere været vant til at bruge tyske dyrlæger i årevis. Ingen har gjort opmærksom på, at det er ulovligt, når det gælder hunde-pas.
  Men det er klart ulovligt, fastslår den danske myndighed på området - Fødevarestyrelsen - i dag overfor TV SYD. Klik på videoen med veterinærchef for region syd (Esbjerg og Vejle) Ole G. Jørgensen herunder:
  